Unelmatehtaan varsinainen johtaja oli propagandaministeri Joseph Goebbels.

Hitlerin Hollywood on Rüdiger Suchslandin uusi dokumentti.

Se saa tänään Suomen ensi-iltansa.

Dokumentin jälkeen esitetään elokuva Muuttolintu, jossa on viittauksia Suomeen.

Hitlerin "unelmatehtaan" johdossa oli Joseph Goebbels. ALL OVER PRESS

Adolf Hitler rakasti Mikki Hiirtä, Frank Capran elokuvia ja musikaaleja. Se käy ilmi Rüdiger Suchslandin uudessa ohjauksessa, joka saa tänään Suomen ensi-iltansa. Dokumentti kertoo Hitlerin Saksan elokuvista ja ajasta, jolloin natsipropaganda kukoisti. Tarkoituksena oli luoda toinen Hollywood, tällä kertaa Hitlerin Saksaan.

Hitlerin Hollywood oli " unelmatehdas " , joka tosin oli valjastettu kuoleman voimien käyttöön. Diktaattori ei varsinaisesti ollut itse tehtaan johdossa, vaan sitä hallinnoi propagandaministeri Joseph Goebbels. Hän oli totalitaarisen valtion elokuvapolitiikan pr-mies, joka vahti radiota, lehdistöä ja kaikkia taiteen aloja. Elokuvat olivat erityisen lähellä hänen sydäntään. Goebbels valvoi käsikirjoituksia, roolituksia ja valmiita elokuvia. Niitä tuotettiin natsi-Saksassa yli tuhat, joista valtaosa oli komedioita ja musiikkielokuvia. Melodraamoja oli noin 300 ja loput olivat seikkailu- ja rikoselokuvia.

Mitä Natsi-saksan elokuvateollisuudessa tapahtui vuosina 1933 - 1945? Kuva dokumentissa esiteltävästä propagandaelokuvasta. YLE

Yksi tuon ajan elokuvista on kultakauden loppupuolella, vuonna 1944 valmistunut Muuttolintu. Se nähdään heti Hitlerin Hollywoodin perään kello 22.40 alkaen. Kyseessä on harvinaisuus, jonka on ohjannut etenkin propagandaelokuvastaan Jud Süss eli Vallanhimo tunnettu Veit Harlan.

Muuttolinnussa eli Opfergangissa nähdään pääosassa Harlanin ruotsalaissyntyinen vaimo Kristina Söderbaum. Hänen roolihahmonsa nimi on Älskling, eli Äls, jonka kerrotaan olevan kotoisin tuhansien järvien maasta Suomesta, tai ainakin jostain päin Pohjolaa - mutta ei Ruotsista. Elokuvassa myös kuullaan toista kotimaista, tosin ei suomenruotsia, vaan Söderbaumin ädinkieltä riikinruotsia.

Sekä Harlan että Söderbaum saivat toisen maailmansodan jälkeen työkiellon, josta he kuitenkin molemmat vapautuivat.

Äls Flodéenin roolin näyttelee Muuttolinnussa Kristina Söderbaum. YLE

Hitlerin Hollywood tänään Teemalla & Femillä kello 21.00.

Muuttolintu tänään Teemalla & Femillä kello 22.40.